Óravázlat (modul)

Cím: 		Honfoglalás kori harcászati eszközök, harcmodor

Korosztály: 	9. évfolyamos diákok

Cél: 	Képesség kibontakozását segítő tevékenységek az életvitel, kultúra területén. A honfoglalás kori harcmodor és harci eszközök megismertetése a gyermekekkel, hagyományok ápolása, identitástudat erősítése. Őseink kultúrájának megismerése, honfoglalás kori ismeretek elmélyítése, korábbi ismeretek kitágítása, új részterületek feltérképezése, önálló munkára, gondolkodásra nevelés, új tanulási módszerek megismerése, csoportmunka módszerével együttműködés és kommunikáció fejlesztése, kritikus gondolkodás kialakítása.

Tartalom:	Kollégiumunk évek óta kiemelten foglalkozik a hátrányos helyzetű, illetve a halmozottan hátrányos helyzetű diákok felzárkóztatásával, kulturális, szellemi és fizikai nevelésével. Az évek során már sok megvalósult és sikeres program bizonyítja azt, hogy leghatékonyabban a diákok bevonásával, megfelelő motiváció létrehozásával és fenntartásával lehet diákjainkat nevelni, oktatni. A jelen projekt témáját tanulóink választották ki, mely igazán jó választásnak tűnt, mivel intézményünk már 2006 óta íjász szakkört szervez minden évben, valamint több színvonalas íjász bemutatóra, előadásra is volt precedens kollégiumi életünk során, melyekre igen nagy az érdeklődés. Így a tárgyi feltételek már nagy részben jelen vannak. 

Fókuszok: 	más szokások megismerése, elfogadása, a véleményalkotó képesség fejlődése, összefüggések felismerése, kritikus gondolkodás, együttműködés, identitástudat erősítése

Eszközök:	íjászathoz szükséges eszközök, könyvek, lexikonok, internet, számítógép, csomagolópapír, filctollak, színes papírok, képek, illusztrációk

Várható eredmények:
Mivel a projekt során elkerülhetetlen a csoportmunka és az együttműködés, ezért a várható eredmények között elsősorban ennek jelentős fejlődése várható, aminek hosszú távú haszna is lesz, hiszen ha egy diák megtanul csoportban működni, dolgozni, az iskolai eredményeire is kihatással lesz, valamint felkészíti őt a felnőtt életre is. A kompetencia- és készségfejlesztés közvetett úton történik, ősi kultúránk, a honfoglalás korának feldolgozása során. A kultúránk megértése, elfogadása, ismerete azért is kiemelten fontos, mivel jellemző a diákokra, hogy identitástudattal nem rendelkeznek, ezért intézményünk ezt a fejlesztést is kiemelten fontosnak tartja. A hagyományőrző nap megszervezése, lebonyolítása diákjaink sikerélményét célozták meg növelni, valamint kollégiumunk nem titkolt szándéka, hogy ez a nap minden évben megrendezésre kerüljön.

Tevékenységek – időmegjelöléssel	Tevékenység célja, fejlesztendő készségek	Munkaformák és módszerek	Eszközök, mellékletek	
I. Ráhangolódás, a feldolgozás előkészítése				
Dokumentumfilm megtekintése és/vagy vendégelőadó meghívása
30 perc	Figyelem 
	Frontális munka – magyarázat, megfigyelés	dokumentumfilm	
II. Új tartalom feldolgozása				
Balladai homályban
A.	Honfoglalás kori regék, mondák feldolgozása
B.	Honfoglalás kori történelmi források összegyűjtése
60 perc	Kreativitás
Együttműködés
Összefüggések felismerése
Figyelem
	Csoportmunka – alkotás, beszélgetés
Csoportmunka – portfolió készítése	lexikonok, könyvek
számítógép, internet	
III. Új tartalom feldolgozása				
„A magyarok nyilaitól ments meg Uram minket!”
A.	Magyarok hadjáratai a honfoglalástól az államalapításig
B.	A visszacsapó (reflex) íjak fejlődése szkítától a mongolig
C.	Honfoglalás kori magyar katona öltözéke, felszerelése
60 perc	Figyelem
Összefüggések felismerése
Elemző kommunikáció	Csoportmunka – projektháló készítése
Csoportmunka – power point bemutató készítése	lexikonok, könyvek, számítógép, internet, filctoll, csomagolópapír	
IV. Új tartalom összefoglalása				
Az elkészült produktumok bemutatása, értékelése	Figyelem	Frontális munka – magyarázat, értékelés		
V. Értékelés				
Kérdőív kitöltése	Figyelem	Egyéni munka	kérdőív